La palabra brecha usual en cheolochía en los diferents idiomas con chicas variacions ye amprada de lo italián breccia, luenga a on esta palabra significa tanto grava u glera como almendrón. La palabra breccia ye d'orichen chermanico con la radiz indo-europeu bhreg- que en latín ha orichinau FRAGILIS y FRANGERE, en gotico brigan ("crebar"), en anglés to break y en francico breka ("crebau"). Ye de lo francico breka d'a on provién lo termin melitar francés brèche, l'occitán breca/bretxa y l'aragonés chistabín breca, que se relaciona con lo toponimo aragonés "Breca de Roldán".